เปิดการ์ดวลีฮิต! ผถห.ใหญ่ SCN ขายบิ๊กล็อตต่ำกว่ากระดาน เพื่อเพิ่มสภาพคล่อง
เปิดการ์ดวลีฮิต! ผถห.ใหญ่ SCN ขายบิ๊กล็อตต่ำกว่ากระดาน เพื่อเพิ่มสภาพคล่อง
20 ธ.ค. 2559

ผู้สื่อข่าวรายงานว่า การซื้อขายภาคเช้าวันนี้ (20 ธ.ค.) มีรายการสรุปซื้อขายกระดานรายใหญ่ (Big lot) ของหุ้นบริษัท สแกน อินเตอร์ จำกัด (มหาชน) หรือ SCN จำนวน 20 รายการ ปริมาณ 130,000,000 หุ้น มูลค่ารวม 1.03 พันล้านบาท ราคาเฉลี่ย 7.90 บาทต่อหุ้น ซึ่งเป็นราคาที่ต่ำกว่ากระดานซื้อขาย
โดยราคาหุ้น SCN ปิดตลาดวันนี้อยู่ที่ 8.25 บาท ลบ 0.25 บาท หรือ 2.94% สูงสุดที่ 8.30 บาท ต่ำสุดที่ 7.95 บาท มูลค่าซื้อขายที่ 1.47 พันล้านบาท
ทั้งนี้ นางพิมพ์วนิฏา จรัสปรีดา เลขานุการ SCN ชี้แจงการซื้อขายหุ้นของบริษัทตามที่ได้ปรากฎในรายการซื้อขายหุ้น SCN ผ่านระบบการซื้อขายของตลาดหลักทรัพย์บนกระดานรายใหญ่ (Big Lot Board) จำนวน 130 ล้านหุ้น คิดเป็นร้อยละ 10.83 ของหุ้นที่จำหน่ายได้แล้วทั้งหมดของบริษัท โดยรายการดังกล่าวเกิดจากการขายหุ้นโดย นายธัญชาติ กิจพิพิธ ซึ่งเป็นผู้ถือหุ้นรายใหญ่และประธานกรรมการบริหารของบริษัท ตามรายละเอียดดังต่อไปนี้

โดยการขายหุ้นของบริษัทในครั้งนี้ มีวัตถุประสงค์หลักเพื่อเพิ่มฐานผู้ลงทุนประเภทสถาบัน เนื่องจากมีผู้ลงทุนประเภทสถาบันให้ความสนใจในบริษัทฯ จำนวนมาก นอกจากนี้ การขายหุ้นของบริษัทฯในครั้งนี้ยังเป็นการเพิ่มสภาพคล่องของการซื้อขายหุ้นในตลาดหลักทรัพย์ฯ โดย Free Float ของบริษัทฯเพิ่มขึ้นจากประมาณร้อยละ 26 เป็นประมาณร้อยละ 37 อีกด้วย
อย่างไรก็ตาม รายการดังกล่าวไม่มีผลกระทบต่อโครงสร้างการจัดการและนโยบายการดำเนินธุรกิจของบริษัทฯแต่อย่างใด